**Høringssvar til Budget 2026.**

**Jeg skriver til jer som forælder, pædagog og tillidsmand i Syddjurs Kommune.**

**I jeres omstillingskatalog lægger I op til besparelser på børn- og ungeområdet, ud fra en beregning af minimumsnormeringen (11-R-1).** Grunden, I giver, er, at normeringen ligger under det lovmæssige krav. Denne udregning medregner ikke langtidssyge eller specialopgaver, som kræver ekstra ressourcer og 1:1-opgaver, som går fra den normerings- beregning. Det viser derfor ikke et retmæssigt billede af, hvor mange pædagoger der er til hvert barn i praksis og behovet herfor for muligheden af inklusion af sårbare børn.

**I lægger op til at ændre praksis for sprogudvikling i dagtilbud (11-R-7) samt et mindre minimumskrav på uddannet pædagogisk personale på det almene område (11-R-3)**

- fra 60% til 55% uddannet pædagogfagligt personale.

Dette forslag vil yderligere svække den inklusion, som har hårdt brug for at blive styrket.

Fra et fagligt perspektiv kan dette have store konsekvenser for de mest sårbare børn, som ville have en chance for inklusion i de almene institutioner og skoler med den rette støtte.

**Yderligere ønsker I at ville justerer midler til dagtilbud fra Specialpædagogisk team (11-R-2) og nedjustere understøttelsen til folkeskolerne fra Pindstrupskolen og (11-R-6),** hvorved I ermed til at svække det vigtige arbejde, som specialpædagogisk team og specialpædagogiske konsulenter understøtter og hjælper kommunens institutioner og folkeskoler med at løse for trivsel og inklusion.

Det er denne sparring, som hjælper pædagoger og lærere med deres social- og specialpædagogiske opgaver, som i praksis er svære, og hvor fagfolk sjældent føler sig klædt på til at løse.

Det er ud fra et fagligt synspunkt igen en forringelse af vilkår for sårbare børn/unge og en direkte modarbejdelse af inklusionstanken og fagligheden for pædagoger/lærere i praksis.

Dette er den hjælp, og sparring benyttes i det daglige arbejde for at løfte inklusionen samt med at fastholde pædagoger og lærere i faget.

**Det vækker stor bekymring fra alle pædagoger/tillidsmænd i BUPL Syddjurs, at denne bistand fra specialpædagogisk team og Pindstrup står som en besparelse, og denne bekymring blev tydeligt udtrykt fra alle tillidsvalgte ved sidste BUPL-møde.**

De besparelsesforslag, I har lavet på børn- og ungeområdet, er en direkte kontrast til tidlig indsats og vækker stor pædagogfaglig bekymring. Besparelsespunkterne vækker undren og ses som værende kortsigtede med enorme konsekvenser for børn- og ungeområdet i Syddjurs Kommune.

Med venlig hilsen

Nina Rie Andersen